
ANEXA nr.1 









             la H.C.L. nr.170/6 oct 2011








                Preşedinte de şedinţă,

                                                                                         
                        Consilier, 







                            dl.Bondoc Viorel - Gheorghe                                                                                                        

CONTRACT  DE  LINIE DE CREDIT DE INVESTITIE 

Nr.____ din data de _______. 

Incheiat intre:

CEC BANK S.A., cu sediul in Bucuresti, Calea Victoriei nr.13, Sector 3, numar de ordine in Registrul Comertului J40/155/13.01.1997, cod unic de inregistrare 361897, atribut fiscal R, numar de inmatriculare in registrul institutiilor de credit RB-PJR-40-046/17.09.1999, inregistrata sub nr.758 in registrul de evidenta a prelucrarii datelor cu caracter personal, operator de date cu caracter personal 1262, prin Sucursala Ploiesti-Agentia Campina cu sediul in Mun. Campina, str. Bld. Carol I, nr. 32-34, judetul/sectorul Prahova, numar de ordine in Registrul Comertului J29/1082/01.10.1998, cod unic de inregistrare 5522692, atribut fiscal R reprezentata prin Coşciug-Pentoiu Carmen, in calitate de director agentie si prin Anghelache Magdalena, in calitate de sef serviciu relatii cu clientii, denumita in continuare “Banca”

si 

Unitatea Administrativ Teritoriala MUNICIPIUL CAMPINA,  cu sediul in Municipiul Campina, Bld. Culturii, nr.18, cod postal 105600, Judetul Prahova, cod de inregistrare fiscala 2843272, organizata si functionand in conformitate cu prevederile Legii Administratiei Publice locale nr.215/2001 cu modificarile si completarile ulterioare si a Legii nr.273/29.06.2006 privind finantele publice locale cu modificarile si completarile ulterioare, reprezentata prin:

· D-nul TISEANU HORIA-LAURENTIU, in calitate de Primar - ORDONATOR PRINCIPAL DE CREDITE, numit in baza Incheierii din data de 02.07.2008, inregistrat in dosarul nr.         2503/204/2008 la Judecatoria Campina, jud. Prahova, identificat cu CI seria PH Nr. 270831, emis la data de 15.11.2001, CNP 1571105290901, domiciliat in Mun. Campina, Bld. Nicolae Balcescu, nr. 40, jud. Prahova, si

· D-nul  MOLDOVEANU PAUL, in calitate de Secretar in baza Hotararii nr. ……../………… adoptata de Consiliul Local al Municipiului Campina, identificat cu CI seria PH Nr. 506903, emis la data de 08.11.2004, CNP1520514290907, domiciliat in Mun. Campina, Bld. Culturii, nr.17A, Jud. Prahova, 
denumita in continuare Client” sau “Imprumutat”
Banca, Clientul  sunt denumite in continuare in mod individual Partea si impreuna Partile. Definitiile unor termeni utilizati in prezentul contract sunt conform Anexei 1.

Avand in vedere solicitarea Clientului, aprobata de Banca, Banca acorda Clientului o facilitate de credit in urmatorii termeni si conditii:

ART. 1 Obiectul CONTRACTULUI 

1.1. Obiectul prezentului contract de credit il constituie acordarea unei facilitati de credit  pentru investitii - linie de credit - cu un plafon maxim de 8.000.000 lei (opt milioane lei), pe o perioada de  creditare de 120 luni, incepand cu data de _____________ si pana la data de______________], din care perioada tragere 3 ani, incepand cu data de _____________ si pana la data de______________], 
arT. 2 destinatia creditului 

2.1. 
Facilitatea de Credit va fi utilizata de Client  pentru realizarea proiectelor de investitii „Finantarea unor obiective de investitii, conform anexei la Hotararea Consiliului Local al Municipiului Campina, Judetul Prahova nr. 105/30.06.2011  respectiv; “Modernizare Calea Daciei “, Cod SMIS 1135, finantat prin POR 2007-2013, Axa prioritara 2, Domeniul major de interventie 2.1 si  finantarea proiectului “Reabilitare Situri Poluate Istoric –Batal de depozitare reziduri petroliere Strada Lacul Pestelui “ finantat prin POS Mediu, Domeniu major de interventie II a POS Mediu, cu posibilitatea utilizarii plafonului disponibil pentru finantarea unor investitii  viitoare fara modificarea conditiilor  de acordare stabilite initial in contractul de credit, prin incheierea de acte aditionale, in baza unor Hotarari ale Consiliului Local; tragerile din credit pentru alte proiecte  de investitii de interes public local vor fi efectuate numai pentru acele investitii /modificari /completari ale investitiei pentru care exista toate aprobarile necesare, in limita plafonului disponibil  al facilitatii de credit ;

2.2  Valoarea totala a proiectului actual  de investitii este de :

           -“Modernizare Calea Daciei “, Cod SMIS 1135,  finantat prin POR 2007-2013, Axa prioritara 2 , Domeniul major de interventie 2.1,  cu valoare proiect 25.477.127,02  lei (douazeci si cinci milioane patru sute saptezeci si sapte mii o suta douazeci si sapte lei si doi bani)

          -“Reabilitare Situri Poluate Istoric –Batal de depozitare reziduri petroliere Strada Lacul Pestelui “finantat prin POS Mediu ,Domeniu major de interventie II a POS Mediu , cu valoare proiect 12.680.976 lei ( douasprezecemilioane sase sute optzeci mii noua sute saptezeci si sase lei).
2.3.Sursele de finantare a proiectului de investitii  actual sunt:

-‘Modernizare Calea Daciei “, Cod SMIS 1135,  finantat prin POR 2007-2013, Axa prioritara 2 , Domeniul major de interventie 2.1:  

	
	Moneda
	Cheltuieli eligibile
	Cheltuieli neeligibile

	Contributie imprumutat : 
	lei
	7.471.737,78
	4.754.096,33

	- contributie din surse proprii 
	lei
	414.460,61
	816.720,50

	- linie de credit banca
	lei
	7.057.277,17
	3.937.375,83


-“Reabilitare Situri Poluate Istoric –Batal de depozitare reziduri petroliere Strada Lacul Pestelui “finantat prin POS Mediu, Domeniu major de interventie II a POS Mediu: 
	
	Moneda
	Cheltuieli eligibile
	Cheltuieli neeligibile

	Contributie imprumutat : 
	lei
	205.276
	2.417.180

	- contributie din surse proprii 
	lei
	205.276
	1.417.180

	- linie de credit banca
	lei
	0
	1.000.000


2.4 Tragerile din Facilitatea de Credit se fac la solicitarea scrisa a Clientului adresata Bancii cu pana la 3 Zile Lucratoare inainte de data dorita pentru efectuarea Tragerii dar nu mai tarziu de ora 12,00 a Zilei Lucratoare respective, cu avizul conducerii operative a  Bancii, pe baza “Cererii de tragere din facilitatea de credit “-conform modelului anexat . Sumele trase se vor vira in contul curent al Clientului deschis la Banca. Utilizarea liniei de credit de investitii se va realiza prin efectuarea de operatiuni de plati din contul curent al imprumutatului deschis la Banca, prin intermediul contului de la Trezorerie, in contul curent al antreprenorului/furnizorului, in conformitate cu destinatia aprobata si cu prezentarea de documente justificative in conformitate cu destinatia liniei de credit de investitii. Daca plafonul liniei de credit de investitii a fost utilizat integral, se vor putea efectua trageri doar in limita rambursarilor efectuate de imprumutat, care vor reintregi plafonul liniei de credit de investitii acordate si care vor proveni din disponibilitatile clientului. 

2.5    Tragerile  din creditul solicitat se vor corobora cu graficul de executie al lucrarilor de investitie anexa la contractul de executie incheiat cu antreprenorul general ;tragerile se vor face in baza documentelor justificative in conformitate cu destinatia aprobata prin contractul de linie de credit pentru investitii.
2.6    Facilitatea de Credit va fi pusa la dispozitia Clientului integral sub forma linie de credit pe perioada de tragere de 3 ani .

2.7   Suma neutilizata la sfarsitul perioadei de tragere  se considera anulata si creditul se   diminueaza corespunzator daca Partile nu convin alfel in scris, prin act aditional la prezentul Contract.

2.8     Orice Tragere din Facilitatea de Credit este permisa numai dupa semnarea prezentului             Contract, si dupa perfectarea si prezentarea de catre Client Bancii a tuturor documentelor de Finantare si de Garantie solicitate de Banca, incluzand si:

· hotararea adoptata de Consiliul local al Municipiului Campina privind aprobarea  angajarii prezentului contract de credit  in valoare de 8.000.000 lei, 
· prezentarea Bugetului local pe anul in curs si a anexelor la acesta, in care au fost incluse toate obligatiile de plata scadente in cursul anului, conform graficului Anexa 2 la prezentul contract 
· avizul Comisiei de Autorizare a Imprumuturilor Locale, in conformitate cu prevederile art. 11 din OUG nr. 37/2008 privind reglementarea unor masuri financiare in domeniul bugetar, modificat si completat prin art. 1 din OUG 4/2009 privind reglementarea unor masuri financiare in domeniul bugetar,

ART. 3 Termene, Rambursare si Rambursare Anticipata

3.1. Termenul Facilitatii de Credit este de 120 luni de la data acordarii creditului. Perioada de creditare se considera incepand de la data acordarii creditului si pana la data stabilita pentru rambursarea ultimei rate din credit si cuprinde:
· perioada de tragere a sumelor din linia de credit de investitii : 36 luni 

· perioada de rambursare a liniei de credit de investitii: 84 luni
3.2.
In perioada de tragere linia de credit de investitii va functiona in sistem revolving. Imprumutatul va putea efectua trageri si rambursari succesive, in limita plafonului de credit aprobat, in functie de etapele de realizare a proiectului de investitii. Sumele rambursate din linia de credit de investitii pe durata de executie a proiectului se vor putea utiliza de catre client pentru derularea proiectului de investitie aprobat.

3.3. 
In cadrul perioadei de tragere reintregirea plafonului liniei de credit de investitii se va efectua din disponibilitatile din contul curent al clientului deschis la Banca, prin debitarea automata a sumelor disponibile in contul curent, sens in care Clientul mandateaza expres Banca pentru efectuarea operatiunii de debitare a contului curent.
3.4.
Rambursarea Facilitatii de linie de credit de investitii aflata in sold la finele perioadei de executie a proiectului de investitii se face in  84 de rate  conform graficului de rambursare din Anexa 2 care face parte integranta din prezentul Contract, de......  ale fiecarei luni; in cazul in care data de ..... este o zi nelucratoare, rata se va achita in prima zi lucratoare dupa data de ...... .
.3.5.
In situatia in care data scadentei ratelor si a dobanzilor este o zi nelucratoare, plata se va face in Ziua Lucratoare ulterioara scadentei. In acest sens, Clientul are obligatia sa asigure alimentarea conturilor curente deschise la banca cu sumele datorate, conform prezentului Contract.
3.6.
Facilitatea de Credit poate fi rambursata de catre Client si inainte de scadenta, integral sau partial, prin transmiterea unei Cereri de Rambursare Anticipata cu 1 zi lucratoare inainte de data dorita a rambursarii ,.
ART. 4 costuri 

4.1. Rata de Dobanda, Dobanda de Baza si Marja (Dobanda)
4.1.1.
Rata de Dobanda aplicabila Facilitatii de Credit este rata procentuala anuala calculata ca fiind suma dintre  Dobanda de Baza si Marja.
4.1.2.
La data incheierii prezentului Contract, Dobanda de Baza aplicabila Facilitatii de Credit este  ROBOR 6 M de [♦♦] % iar Marja (M) aplicabila este de 1.15 p.p.
            Cotatia ROBOR se modifica din 6 in 6 luni din ziua corespunzatoare de indeplinire a conditiile de tragere, utilizandu-se cotatia Robor din ultima zi lucratoare a lunii precedente datei in care se face modificarea. Cotatia Robor 6M utilizata pentru calculul dobanzii aferente primelor 6 luni este cotatia ROBOR 6M din ultima zi lucratoare a lunii precedente datei de indeplinire a conditiilor de tragere

4.1.3. 
Banca are dreptul de a revizui oricand Dobanda de Baza in cadrul duratei unei Facilitati de Credit si pana la plata totala de catre Client a datoriilor catre Banca, in concordanta cu prevederile legale. 

4.1.4. Cu exceptia modificarii Dobanzii de Baza determinata/exprimata in functie de ROBOR, care nu este notificabila, fiind indice de referinta public, modificarea Dobanzii de Baza va intra in vigoare in 5 zile de la momentul la care Banca ii aduce la cunostinta aceasta modificare Clientului. Modificarea Dobanzii de Baza poate fi adusa la cunostinta Clientului prin extrasul de cont. Clientul are la dispozitie 5  Zile Lucratoare de la data comunicarii modificarii, sa accepte noul nivel al Dobanzii de Baza sau sa ramburseze anticipat Facilitatile de Credit acordate de Banca. In cazul in care Clientul nu ramburseaza anticipat Facilitatile de Credit in aceste conditii sau achita ratele scadente conform noului nivel al Dobanzii de Baza, inseamna ca a acceptat modificarea acesteia.

4.1.5. 
Dobanda se calculeaza de la data utilizarii si pana la rambursarea integrala a creditului si se incaseaza lunar potrivit graficului de  rambursare anexat. Graficul de rambursare anexat se va modifica la fiecare tragere din credit, respectiv la fiecare actualizare a dobanzii.
4.1.6. Dobanda se acumuleaza zilnic si se calculeaza la Soldul Facilitatii de Credit incepand cu data primei Trageri. Perioada de calcul a dobanzii include data Tragerii aferenta transei pentru care se calculeaza si exclude ziua in care este scadenta obligatia Clientului de rambursare a transei respective. 

4.1.7. Dobanda acumulata zilnic se calculeaza utilizand urmatoarea formula: (Soldul Facilitatii de Credit x Rata Dobanzii x numarul efectiv de zile al perioadei de calcul a dobanzii)/360.   Dobanda datorata este de ROBOR 6M plus marja(M), iar marja (M)  aplicata pe intreaga perioada de creditare este de 1,15pp  / an.
4.2. Marja Majorata (MM)
4.2.1. 
Pentru orice intarziere peste termenele prevazute in Contract pentru rambursarea oricaror sume din Facilitatea de Credit, Clientul datoreaza si va plati Bancii o Rata de Dobanda egala cu suma Dobanzii de Baza si Marjei Majorate, calculata asupra soldului zilnic al creditului restant incepand din prima zi de intarziere si pana la recuperarea sumelor restante sau pana la data declararii exigibilitatii anticipate a creditului /data declansarii procedurilor judiciare pentru recuperarea creantelor.

4.2.2. 
Marja Majorata (MM=M + 3 p.p.) aplicabila soldului restant al Facilitatii de Credit este de 4.15 p.p. Dobanda datorata de client in conditiile aplicarii marjei majorate se determina astfel:(Soldul restant al Facilitatii de Credit x Rata Dobanzii (majorata) x numarul efectiv de zile al perioadei de calcul a dobanzii)/360.
4.3. Dobanda Penalizatoare (DP)
4.3.1. 
Sumelor datorate Bancii in baza prezentului Contract si neplatite la scadenta, ce urmeaza a fi executate silit in baza  Documentelor de Finantare si celor de Garantie li se vor aplica Dobanda Penalizatoare.  Rata anuala a dobanzii penalizatoare este rata dobanzii de baza (ROBOR 6M) + marja (1,15pp)+  3 p.p). Dobanda penalizatoare va fi calculata lunar si se aplica asupra soldului creditului restant incepand cu data declararii exigibilitatii anticipate a creditului sau de la data declansarii procedurilor judiciare si va fi retinuta din sumele recuperate de Banca in urma punerii in executare a Documentelor de Finantare si de Garantie respective. 
4.4. Comisioane


Clientul va plati Bancii urmatoarele comisioane :
4.4.1.
Comision de Gestiune de 0,25%, aplicat la valoare fiecarei trageri a creditului. 
4.4.2.
Comision de Neutilizare de 0, aplicat la valoarea Facilitatii de Credit ramasa neutilizata, in orice moment, o singura data (flat fee), la momentul expirarii perioadei de tragere integrale, a Facilitatii de credit sau a unei anumite transe din aceasta, indiferent daca s-a convenit prin act aditional diminuarea facilitatii sau a unei transe din facilitate.

4.4.3   Comision de Rambursare Anticipata de 0 ce va fi platit in valuta in care sunt exprimate sumele asupra carora se calculeaza, va fi calculat asupra sumei ce se ramburseaza anticipat si datorat odata cu plata acesteia.

4.4.4.
Alte Comisioane 0
4.5.      Alte Costuri 0
4.5.1. Clientul are obligatia de a plati Bancii toate costurile (inclusiv onorarii juridice, taxe de inregistrare, modificare, radiere garantii, onorarii si taxe notariale, daca va fi cazul, accesarea Centralei Riscurilor Bancare,  etc.) suportate de aceasta in legatura cu acordarea, majorarea, prelungirea sau orice modificare a prezentului Contract si a Documentelor de Garantie, astfel cum acestea vor fi notificate Clientului, sumele respective fiind datorate la data semnarii Contractului sau la data semnarii documentelor de modificare.
ART. 5 PLATI 

5.1. Plata sumelor datorate Bancii conform Contractului (rate de credit, comisioane, dobanzi) trebuie efectuata in Moneda Creditului. 

5.2. La scadenta unei obligatii de plata a Clientului, Banca are dreptul sa debiteze contul curent al Clientului si/sau al Garantului cu orice sume datorate potrivit Contractului. Daca in contul curent al Clientului si/sau al Garantului nu exista sume suficiente in Moneda Creditului, Banca are dreptul sa debiteze cu suma corespunzatoare orice cont de disponibilitati sau de depozit al Clientului si/sau al Garantului (chiar neajuns la termen). In acest caz, Banca poate efectua schimbul valutar la cursul de schimb intern al Bancii , valabil la data debitarii. Clientul mandateaza Banca sa completeze, in numele si pe seama sa, documentele necesare efectuarii schimbului valutar. 
5.3. Clientul are obligatia de a asigura existenta in contul curent a sumelor necesare pentru acoperirea la scadenta a datoriilor fata de Banca si fata de terti. Banca este exonerata de orice raspundere privitor la orice consecinte ce pot fi suportate de Client ca urmare a aplicarii masurilor la care Banca este indreptatita prin Contract in situatia lipsei disponibilului din contul curent al Clientului.

5.4. In cazul in care scadenta oricarei sume datorate Bancii nu este o Zi Lucratoare, plata va fi efectuata in Ziua Lucratoare ulterioara datei scadentei.

5.5. Banca va avea dreptul sa compenseze orice suma datorata de Banca Clientului, scadenta sau nu, cu orice suma scadenta si datorata de Client Bancii, indiferent de valuta si de locul platii unei astfel de sume.

5.6. Plata sumelor datorate Bancii de Client si/sau Garant se face in urmatoarea ordine, indiferent de destinatia platii indicata de Client sau de oricare alt platitor in documentele de efectuare a platii si indiferent de acceptarea acestor documente de catre Banca:

(a) cheltuieli de executare silita;

(b) comisioane si alte costuri si/sau cheltuieli cu exceptia celor datorate cu titlu de dobanda;

(c) dobanda penalizatoare;

(d) dobanzi restante;

(e) ratele din credit restante si, dupa caz:

(f) dobanda scadenta la ultima scadenta;

(g)     rata din credit scadenta, la ultima scadenta.
ART. 6  GARANTII

   Clientul se obliga sa garanteze Facilitatea de Credit cu urmatoarele garantii:  

     6.1.  Garantii reale:

6.1.1.
Ipoteca mobiliara asupra veniturilor bugetare locale viitoare. 
6.1.2  Ipoteca mobiliara asupra urmatoarelor conturi ale Garantului [         ]
 sau care vor fi deschise in viitor la CEC Bank SA;
            ART 7 DECLARATII SI GARANTII


7.1.
Clientul declara si garanteaza Bancii ca:

7.1.1. Este o persoana juridica legal infiintata, functionand in conditii de legalitate conform legislatiei in baza careia a fost infiintata.
7.1.2. Are deplina capacitate de folosinta si exercitiu, avand capacitatea sa isi desfasoare activitatea in modul in care o face, sa detina in proprietate activele sale, sa se imprumute, sa acorde garantii si sa isi asume si sa indeplineasca toate obligatiile conform Documentelor de Finantare.

7.1.3. Obligatiile prevazute a fi asumate de Client in baza oricarui Document de Finantare sunt legale, valabile, au caracter obligatoriu, angajeaza raspunderea Clientului si sunt suceptibile de a fi puse in executare conform termenilor lor.


7.1.4. Asumarea si executarea obligatiilor sale in baza oricarui Document de Finantare nu se afla si nu vor intra in conflict cu  nici o lege sau reglementare legala aplicabila,  documentele sale constitutive sau orice hotarare sau decizie a actionarilor sau asociatilor sai sau  orice contract sau alt document obligatoriu pentru Client sau oricare dintre Afiliatii sai ori in privinta activelor acestora.  

7.1.5. A respectat toate cerintele prevederilor legale si ale actelor constitutive ale Clientului pentru aprobarea asumarii si executarii obligatiilor in baza Documentelor de Finantare, iar persoana sau persoanele care au semnat oricare dintre Documentele de Finantare in numele acestuia au fost legal imputernicite in acest sens.

7.1.6. Toate aprobarile, autorizatiile, licentele sau avizele necesare pentru incheierea de catre Client a Documentelor de Finantare precum si asumarea si indeplinirea obligatiilor in baza acestora precum si pentru ca Documentele de Finantare sa poate fi folosite ca mijloace de proba in fata instantelor competente, au fost obtinute si sunt in vigoare, toate conditiile acestora fiind indeplinite si toate notificarile si inregistrarile au fost efectuate si nu exista autorizatii sau inregistrari de orice fel care sa nu fi fost obtinute in legatura cu oricare dintre Documentele de Finantare sau ale caror copii sa nu fi fost transmise Bancii. 

7.1.7. Nu s-a produs nici un eveniment si nu exista nici o circumstanta care sa reprezinte un caz de neexecutare in baza oricarui contract incheiat de Client sau de oricare dintre Afiliatii sai sau Subsidiarele sale sau care incumba asupra activelor sale si care are putea avea un Efect Negativ Semnificativ.

7.1.8. Toate informatiile prezentate de Client in legatura cu constituirea sa si situatia sa financiara sunt reale, complete si corecte si nici o informatie relevanta pentru relatia contractuala cu Banca nu a fost omisa.

7.1.9. Toate aprobarile, autorizatiile, licentele, avizele necesare sau actele administrative de orice fel necesare, in conformitate cu cu prevederile aplicabile ale legii romane, pentru desfasurarea activitatii Clientului au fost obtinute sau dupa caz vor fi obtinute pana la data tragerii din linia de credit, sunt in vigoare, conditiile acestora au fost respectate si vor fi mentinute pe intreaga durata a Contractului.

7.1.10. Situatiile financiare predate Bancii au fost intocmite in conformitate cu standardele contabile internationale (IAS) sau cu principiile contabile general aplicabile in Romania, dupa caz, aplicate consecvent, prezinta corect si complet situatia financiara a Clientului la data si pe perioada la care se raporteaza si nu sunt afectate de nici o modificare care ar putea avea un Efect Negativ Semnificativ.

7.1.11. Declaratia prezentata Bancii la data cererii de acordare a creditului, continand lista cu alte imprumuturi sau facilitati contractate de catre acesta cu alte banci, institutii financiare sau alti creditori din Romania sau din strainatate, cat si alte garantii constituite in favoarea acestora, este reala, corecta si completa; imprumuturile sau facilitatile declarate prin respectiva declaratie sunt singurele contractate de catre Client.

7.1.12. Nu este pe rol si nici nu se preconizeaza vreo procedura judiciara de natura civila, comerciala, penala, fiscala, de contencios-administrativ  sau contraventionala sau extra-judiciara sau care ar putea avea un Efect Negativ Semnificativ asupra Clientului. 

7.1.13. Are titlu de proprietate valabil si liber transmisibil asupra bunurilor ce fac obiectul garantiei create prin Documentele de Garantie la care este parte si aceste bunuri sunt libere de orice Sarcini ,cu exceptia acelor Sarcini declarate Bancii si acceptate de aceasta, si nu exista nici un fel de pretentii, actiuni, cereri in justitie sau proceduri administrative initiate de orice persoana cu privire la oricare bun ce face obiectul garantiei create prin Documentele de Garantie sau la orice parte a acestuia si nu exista nici o cauza de nulitate totala sau partiala a vreunuia dintre documentele care atesta dreptul de proprietate asupra oricarui bun ce face obiectul garantiei.

7.1.14. Nu exista nici o persoana care sa fie indreptatita sa pretinda, in temeiul oricarui act juridic sau a oricaror prevederi legale aplicabile,  recunoasterea unui drept de proprietate exclusiva sau in indiviziune sau a vreunui alt drept asupra oricarui bun adus in garantie sau asupra oricarei parti a acestuia, restituirea in natura a oricarui bun adus in garantie prin Documentele de Garantie sau a oricarei parti a acestuia sau acordarea oricaror despagubiri, reparatii sau compensatii in bani sau in orice alta forma privitor la preluarea oricarui bun adus in garantie sau a oricarei parti a acestuia de catre statul roman sau cu orice alt temei.

7.1.15. Clientul si fiecare dintre Afiliatii sau si/sau subsidiarele sale au asupra activelor semnificative necesare desfasurarii activitatii lor titluri de proprietate valabile, liber transferabile sau contracte de inchiriere, de licenta sau de alta natura valabile si incheiate in conditii comerciale uzuale si care le dau dreptul sa utilizeze aceste active. 

7.1.16. Nu exista nici un fel de impozite, taxe, contributii sau alte debite de orice fel scadente si neplatite integral de catre Client la bugetul central, la bugetele fondurilor speciale si/sau la bugetele locale, inclusiv dar fara a se limita la sume datorate cu orice titlu in legatura cu oricare bun ce face obiectul garantiei create prin Documentele de Garantie sau cu orice parte a acestuia [cu exceptia celor contestate cu buna credinta in conformitate cu prevederile legale, a celor pentru care au fost constituite provizioane si despre care Banca a fost informata precum si a celor cu privire la care plata poate fi in mod legal amanata si care nu vor avea ca rezultat sanctiuni ce ar putea afecta rangul de prioritate al Documentelor de Garantie. 

7.1.17. A respectat toate prevederile legilor de protectie a mediului si detine toate licentele sau autorizatiile de mediu cerute sau recomandate a fi obtinute cu privire la activitatea sa, ale caror termeni si conditii sunt respectate si nici una dintre proprietatile sale sau locatiile in care isi desfasoara activitatea nu este contaminata sau nu a determinat poluarea cu vreo substanta periculoasa [in toate cazurile in care nerespectarea acestora ar determina un Efect Negativ Semnificativ.
7.1.18. Politele de asigurare cerute a fi mentinute sunt in vigoare si nu s-a produs nici un eveniment care ar putea determina asiguratorul sa isi reduca sau sa se exonereze de raspundere cu privire la nici una dintre acele asigurari.

7.1.19. Nu este in stare de insolventa si nici o procedura de dizolvare, lichidare judiciara sau voluntara, reorganizare sau faliment nu s-a declansat,  si nu s-a depus nici o cerere in acest sens cu privire la Client.  

7.1.20. Nu se afla in situatia de incetare de plati catre nici unul din creditorii lui respectivi.

7.1.21. Toate documentele prezentate sau dupa caz, predate Bancii, sunt originale sau copii exacte si nealterate ale originalelor, iar orice documente, informatii sau date furnizate Bancii de catre Client in legatura cu incheierea, continutul si/sau derularea Contractului si a celorlalte Documente de Finantare sunt corecte si complete si nu exista documente, informatii sau date care nu au fost dezvaluite Bancii si care, daca ar fi fost cunoscute de catre Banca, ar fi condus la schimbarea deciziei acesteia de acordare sau de mentinere a Facilitatii de Credit

7.1.22. Clientul declara ca a luat cunostinta de Conditiile Generale de Afaceri ale Bancii care completeaza si fac parte integranta din prezentul Contract.
7.1.23. Prin semnarea prezentului contract, reprezentantul legal si/sau conventional al Clientului/Garantul autorizeaza Banca sa prelucreze datele sale personale, cu respectarea prevederilor din Legea nr. 677/2001, cu modificarile ulterioare, pentru protectia persoanelor, cu privire la prelucrarea datelor cu caracter personal si libera circulatie a acestor date. Prin prezentul contract Clientul/Garantul declara ca are dreptul de acces, dreptul de a corecta datele personale, dreptul de opozitie si dreptul de a fi informat de catre Banca, conform legii sus-mentionate. Acordul dat prin prezentul contract priveste inclusiv dreptul Bancii de a transmite datele personale ale Clientului/Garantului, in scopul prelucrarii, catre birouri sau agentii de servicii de organizare a bazelor de date (de tipul: Biroul de Credit S.A., Centrala Riscurilor Bancare, etc.), actionari, afiliate ale Bancii (societati de asigurari, etc.), terti contractanti ai Bancii (de tipul societatilor de asigurare, societatilor de intermendiere financiara, etc.), autoritati competente, pentru indeplinirea obligatiilorlegale).

7.1.24. Clientul răspunde pentru autenticitatea documentelor prezentate de acesta sau de terţe persoane fizice şi juridice.

7.1.25. Declaratiile si garantiile cuprinse in aceasta clauza 7 vor fi considerate a fi repetate, cu referire la faptele si circumstantele atunci existente, la data fiecarei Cereri de Tragere.
ART 8 ANGAJAMENTE. DREPTURILE SI OBLIGATIILE PARTILOR.

8.1.      Obligatii pozitive (obligatia de  „a face” )
8.1.1. Clientul se obliga sa ramburseze Facilitatea de Credit si sa plateasca dobanzile, comisioanele, precum si orice alte sume datorate Bancii conform Contractului si oricaror Documente de Finantare.

8.1.2. Clientul se obliga sa detina in contul curent, cel tarziu la data fiecarei scadente, sumele necesare stingerii tuturor obligatiilor de rambursare/plata nascute din Contract sau in legatura cu acesta care sunt scadente la acea data. In cazul neindeplinirii acestei obligatii, Banca este indreptatita sa aplice prevederile clauzelor 9.2.-9.6. din prezentul Contract. 

8.1.3. Clientul  se obliga sa isi desfasoare activitatea in conformitate cu legile si reglementarile in vigoare, astfel incat sa nu isi afecteze in mod semnificativ capacitatea de a-si indeplini obligatiile prevazute in Contract si/sau in Documentele de Garantie.

8.1.4. Clientul se obliga sa asigure si sa participe la realizarea obiectului creditarii (in cazul investitiilor) cu resurse proprii (in cash sau natura), in valoare de 4,83% din valoarea proiectului “Modernizare Calea Daciei “/in valoare de 1,62% din valoarea proiectului -“Reabilitare Situri Poluate Istoric –Batal de depozitare reziduri petroliere Strada Lacul Pestelui “
8.1.5. Clientul  se obliga sa foloseasca si sa conserve bunurile afectate garantiilor conform     Contractului si/sau Documentelor de Garantie cu diligenta unui bun profesionist, sa dispuna de   acestea numai in cursul obisnuit al activitatii sale comerciale prin acte juridice cu titlu oneros si  potrivit practicilor comerciale normale; pe intrega perioada de creditare gradul de acoperire cu garantii va fii de minim 105% ,in cazul diminuarii acestuia se vor suplimenta garantiile existente cu alte garantii (de preferat garantii reale imobiliare care apartin domeniului privat );pe intreaga perioada de creditare  gradul de indatorare va respecta limita de indatorare stabilita  prin lege ;

8.1.6. In orice situatie, Clientul se obliga sa aduca la cunostinta tertului dobanditor, prin mentionarea in contractul incheiat cu acesta, existenta garantiilor constituite in favoarea Bancii asupra respectivului bun conform Contractului si/sau Documentelor de Garantie, independent daca respectivele garantii sunt sau nu inscrise in registrele de publicitate corespunzatoare.

8.1.7.Clientul se obliga sa asigure si sa permita accesul reprezentantilor Bancii la sediul, sediile secundare sau punctele sale de lucru sau in orice alt asemenea loc, in scopul verificarii scriptice si materiale a bunurilor afectate garantiilor.

8.1.8 Clientul se obliga sa obtina, sa respecte si sa mentina in vigoare orice aprobare, aviz, autorizatie, licenta sau altele asemenea necesare pentru a permite acestuia sa isi indeplineasca obligatiile in baza Documentelor de Finantare. 

8.1.9 Clientul se obliga sa respecte toate prevederile si cerintele legal aplicabile in cazurile in care incalcarea ar determina un Efect Negativ Semnificativ.

8.1.10 Clientul se obliga sa plateasca la timp si corespunzator toate taxele, impozitele si contributiile datorate de acesta. 

8.1.11 Clientul  se obliga sa respecte toate prevederile Documentelor de Garantie precum si sa semneze orice documente si sa intreprinda orice actiuni necesare pentru a conserva garantiile create in baza Documentelor de Garantie si toate drepturile Bancii in legatura cu acestea. 

8.1.12 Clientul se obliga sa transmita Bancii situatiile financiare trimestriale/semestriale/anuale, iar in cazul celor anuale, insotite de raportul auditorilor, precum si formularul “Detalierea cheltuielilor bugetare locale totale conform clasificatiei economice”, corespunzator perioadei pentru care s-au intocmit situatiile financiare, de indata ce acestea sunt disponibile insa in orice caz nu mai tarziu de 30 de zile de la terminarea perioadei respective 
8.1.13 Clientul se obliga sa evidentieze corect toate operatiunile contabile legate de acordarea, utilizarea si rambursarea facilitatii, in anexele la Bugetul local. In acest sens, va prezenta Bancii, anual, Bugetul local aprobat si proiectia acestuia pe urmatorul an in cadrul perioadei de creditare
8.1.14 Clientul se obliga sa mentioneze pe documentele de plata pozitia din documentatii unde se gaseste cheltuiala, precum si sursa (credit) din care se efectueaza plata.
8.1.15 Clientul se obliga sa respecte termenele si dispozitiile inscrise in Autorizatia de Constructie si/ sau in documentele care au stat la baza emiterii acesteia si a stadiilor de executie cuprinse in proiectul de executie.

8.1.16 Clientul are obligatia de a furniza in mod prompt Bancii la cerere orice informatii cerute de aceasta cu privire la situatia financiara si activitatea sa. 

8.1.17 Clientul are obligatia de a informa Banca imediat ce i s-a adus la cunostinta asupra detaliilor oricarei proceduri judiciare, arbitrale sau administrative care este pe rol, care are putea fi inceputa sau care va incepe, ce ar putea avea un Efect Negativ Semnificativ. 

8.1.18 Clientul are obligatia de a informa Banca in mod prompt asupra producerii oricarui eveniment sau intervenirii oricarei circumstante ce ar putea determina un Caz de Neexecutare.

8.1.19 Pana la stingerea tuturor obligatiilor asumate prin Documentele de Finantare, Clientul imputerniceste Banca cu autoritate si puteri depline pentru obtinerea de la Centrala Riscurilor Bancare a Bancii Nationale a Romaniei sau de la alte entitati de risc de credit a oricaror informatii de risc bancar cu privire la acesta, ori de cate ori va fi considerat de catre Banca ca aceste informatii sunt necesare si/sau relevante.
8.1.20 Anterior incheierii contractului de credit se va prezenta dovada ca nu sunt datorii restante la       bugetul consolidat al statului ;

8.1.21.Cuprinderea de catre client in bugetul anual a fondurilor reprezentind datoriile anuale (rate credit, dobanda anuala) ce decurg din imprumutul acordat de CEC Bank SA ; 

8.1.22 Anterior  incheierii contractului de credit se va prezenta avizul favorabil al Comisiei de Autorizare a Imprumuturilor locale cu privire la contractarea  acestei linii de finantare;
8.1.23. Includerea imprumutului in bugetul indicativ;
8.1.24. Indreptarea erorii materiale strecurata in Hotararea Consiliului Local a Municipiului Campina nr.137 din 25.08.2011, in sensul ca garantia propusa a fi constituita este Ipoteca mobiliara si nu garantie reala imobiliara, precum si nominalizarea persoanelor desemnate sa semneze contractul de credit si contractele de garantii;

8.1.25. Creditul poate fi utilizat doar dupa obtinerea autorizatiilor si avizelor necesare realizarii investitiilor si dupa prezentarea devizelor si situatiilor de lucrari pentru proiectele de investitii care vizeaza lucrarile de constructii in vederea monitorizarii lucrarilor/costurilor care vor fi finantate din linia de credit pentru investitii, studiilor de fezabilitate, etc;  

8.1.26. Creditul va fi utilizat integral in anul 2011 conform hotararii nr. 2053 / 09.09.2011 emisa de Comisia de autorizare a imprumuturilor locale; in situatia in care pana la finele anului 2011, creditul nu va fi utilizat integral, se va putea efectua utilizari din credit in conditiile prezentarii unei noi avizari favorabile din partea Comisiei de autorizare;

8.1.27. Prezentarea Hotararilor Consiliului Local privind aprobarea contractarii si garantarii creditului cu mentiune“conform cu originalul” sub semnatura secretarului primariei pana la data utilizarii liniei de credit pentru investitii;

8.1.28. Tragerile din credit se vor efectua pe baza documentelor justificative (contractele incheiate cu prestatorii de servicii/lucrari, situatie de lucrari confirmate de dirigintele de santier, facturi fiscale, a proceselor verbale de receptie a lucrarilor, de predare primire a serviciilor achizitionate etc), dupa verificarea prealabila de catre responsabilii de proiect, a incadrarii in graficele de executie a lucrarilor, vizate de ordonatorul de credite; viramentele catre furnizorii de lucrari, servicii si bunuri se vor efectua in baza ordinelor de plata in care, la rubrica “reprezentand.....”  se va mentiona obligatoriu obiectul platii in concordanta cu proiectul aprobat; documentele vor fi prezentate Bancii in original si copie urmand ca Banca sa pastreze copia documentelor; in cuprinsul cererilor de tragere din facilitatea de credit se va mentiona avizul favorabil eliberat de Comisia de Autorizare a Imprumuturilor Locale; prezentarea Proceselor Verbale/ Proceselor Verbale de Receptie Finala la terminarea lucrarilor/ prestarii serviciilor;
8.1.29. Utilizarile din credit pot fi efectuate, in conditiile prezintarii documentelor justificative pentru tragerile anterioare;

8.1.30. Se vor prezenta lunar extrasele de cont de la Trezorerie, in vederea monitorizarii platilor efectuate, rapoartele de progres, rapoartele de audit, declaratia de depunere a cererilor de rambursare rectificate, sau alte documente necesare monitorizarii derularii proiectelor de investitii finantate de CEC Bank; 

8.1.31. In situatia in care, in perioada de implementare a proiectelor, costurile aferente investitiilor se modifica, se va prezenta HCL privind aprobarea valorilor noi ale proiectelor de investitii, inclusiv aprobarea includerii sumelor in cazul majorarii valoarii proiectelor, in programele de investitii;

8.1.32. Instiintarea Bancii cu privire la modificarile si/sau completarile aduse contractelor de finantare, contractelor de executare a lucrarilor de investitii si/sau prestarilor de servicii, alte contracte/conventii care pot aduce atingere contractului de credit sau pot afecta veniturile administratie publice locale;

8.1.33. Utilizarea liniei de credit pentru investitii pentru finantarea altor obiective de investitii va face obiectul unor noi aprobari, in conditiile de acordare stabilite initial in contractul de credit;
8.2.       Obligatii negative (obligatia de „ a nu face”)
8.2.1. Clientul se obliga ca, pana la rambursarea integrala a tuturor sumelor datorate Bancii conform Contractului, nu va intreprinde si/sau nu va omite nici o actiune prin care sa determine modificarea structurii , a modului de organizare a Clientului, a controlului asupra Clientului, a actului constitutiv si/sau a situatiei Clientului, a obiectului sau naturii activitatii sale, inclusiv prin dobandirea de participatii sau incheierea oricaror contracte, a situatiei garantiilor constituite conform Contractului si/sau Documentelor de Garantie, altfel decat cu acordul prealabil exprimat in scris al Bancii.

8.2.2. Clientul se obliga in beneficiul Bancii ca, pana la rambursarea integrala a tuturor sumelor datorate Bancii conform Contractului sa nu transmita nici unei terte persoane, in orice mod direct sau indirect, dreptul de proprietate exclusiva sau vreo cota parte indiviza din dreptul de proprietate asupra oricarui bun adus in garantie conform Contractului si/sau Documentelor de Garantie sau asupra oricarei parti a acestuia; si/sau  sa nu instituie, in beneficiul propriu sau al unei terte persoane, nici o Sarcina asupra oricarui bun adus in garantie conform Contractului si/sau Documentelor de Garantie sau asupra conturilor sale de orice fel deschise la Banca, altfel decat cu acordul prealabil exprimat in scris al Bancii.

8.2.3. Clientul se obliga sa nu constituie garantii sau sarcini de orice fel/ sa nu modifice garantiile sau sarcinile de orice fel deja constituite asupra bunurilor sale prezente si viitoare, altele decat cele aferente Contractului si/sau Documentelor de Garantie, decat in cazul in care toate obligatiile asumate prin Contract sunt indeplinite la zi si cu notificarea prealabila in scris a Bancii;

8.2.4. Clientul se obliga sa nu restituie imprumuturi catre Afiliatii, asociatii sau, dupa caz, actionarii si sa nu constituie nici un fel de garantii pentru imprumuturi contractate de acestia de la terti, fara acordul prealabil al Bancii, cu exceptia imprumuturilor in limita sumei de - lei. Aceeasi restrictie de restituire a oricaror imprumuturi sau sume datorate cu orice titlu, se aplica si in cazul in care Clientul inregistreaza rate de credit si dobanzi restante fata de Banca, restrictia extinzandu-se si la administratorii si directorii Clientului.
8.2.5. Clientul se obliga sa nu incheie nici un contract (cu exceptia Documentelor de Finantare) prin care sa se interzica sau sa se limiteze capacitatea Clientului de a crea orice drept de garantie asupra oricarora dintre bunurile sale sau prin care sa se interzica efectuarea oricaror plati catre un alt creditor.

8.2.6. Clientul se obliga sa nu acorde nici un imprumut sau sa crediteze in vreun fel orice terta persoana sau sa emita vreo garantie sau sa isi asume orice fel de angajament de plata in favoarea oricarei terte persoane, cu exceptia unor operatiuni uzuale caracteristice activitatii sale si in termeni uzuali.

8.2.7. Clientul se obliga sa nu determine prin conduita sa (printr-o actiune sau inactiune cu intentie sau din neglijenta) o actiune judiciara (proceduri ale insolventei, poprire, sechestru, executare silita, etc.) impotriva sa sau impotriva activelor sale sau care ar putea avea un Efect Negativ Semnificativ.

ART  9 CAZURI DE NEEXECUTARE (CULPA CONTRACTUALA) 

9.1. 
Fiecare dintre evenimentele si circumstantele enumerate mai jos reprezinta un Caz de Neexecutare (indiferent daca acestea sunt determinate de imprejurari independente de vointa Clientului sau aflate in afara controlului acestuia):

9.1.1. Clientul nu plateste la scadenta (inclusiv atunci cand plata se face la cerere) orice suma datorata Bancii in baza Documentelor de Finantare.

9.1.2. Oricare dintre declaratiile si garantiile prevazute in clauza 7 din prezentul Contract este sau se dovedeste a fi incorecta sau incompleta la momentul cand aceasta a fost data sau este repetata. 

9.1.3. Oricare dintre obligatiile prevazute in clauza 8 din prezentul Contract nu este indeplinita.

9.1.4. Clientul nu isi indeplineste oricare dintre obligatiile din oricare Document de Finantare.

9.1.5. Orice obligatie financiara a Clientului nu este platita la scadenta sau este declarata scadenta anticipat sau orice angajament de finantare este suspendat ca urmare a intervenirii unui caz de neexecutare in baza documentelor in care aceasta obligatie financiara a fost creata sau orice creditor al Clientului isi poate exercita dreptul de a cere rambursarea anticipata a unei obligatii financiare fata de el ca urmare a intervenirii unui caz de neexecutare (indiferent de modul in care un astfel de caz de neexecutare ar fi descris)..

9.1.6. Clientul se afla in incapacitate de a-si onora datoriile, isi amana sau isi suspenda platile oricaror datorii pe motiv de dificultati financiare intampinate sau anticipate.  

9.1.7. Sunt declansate orice proceduri voluntare sau judiciare sau orice alte actiuni de dizolvare, lichidare judiciara, reorganizare sau faliment cu privire la Client.

9.1.8. Este pusa in executare orice obligatie financiara sau garantie sau se instituie masuri asiguratorii cu privire la Client.

9.1.9. Clientul prezinta documente si/sau furnizeaza informatii incomplete sau false si/sau omite sa comunice Bancii documente si/sau informatii, cu scopul de a induce in eroare Banca.

9.1.10. Clientul  nu-si indeplineste obligatiile de perfectare si inregistrare a Documentelor de Garantie in termenele prevazute in acestea.

9.1.11. Oricare dintre garantiile prevazute a fi constituite in baza Documentelor de Garantie nu este constituita valabil in conditiile convenite sau nu are rangul si prioritatea convenita sau oricare dintre garantiile sau Documentele de Garantie, cat si orice alt document legat de acestea inceteaza a mai fi in vigoare sau a produce efecte sau de a constitui o garantie valabila sau intervine orice situatie litigioasa in legatura cu garantiile constituite in favoarea Bancii.

9.1.12. Clientul instraineaza, in scopul sustragerii de la urmarirea si executarea silita, bunurile constituite drept garantie in favoarea Bancii in baza Documentelor de Garantie.

9.1.13. Clientul  schimba, in orice fel, bunurile constituite in garantie in favoarea Bancii in baza Documentelor de Garantie, cesioneaza drepturile si/sau creantele care garanteaza creditul,  cedeaza in locatiune (comodat), constituie uzufruct asupra, inchiriaza, se asociaza cu privire la bunurile mobile sau proprietatile imobiliare care fac obiectul Documentelor de Garantie, fara acordul prealabil scris al Bancii.

9.1.14. Se declanseaza orice cazuri litigioase, proceduri administrative in care Clientul este implicat, care in opinia Bancii ar putea afecta capacitatea de rambursare a Clientului.

9.1.15. Clientul isi suspenda sau inceteaza intrega activitate sau o parte substantiala a acesteia.

9.1.16. Banca stabileste ca s-a produs un Efect Negativ Semnificativ sau ca un asemenea efect este iminent.

9.1.17. Intervine o schimbare in detinerea controlului asupra Clientului.

9.1.18. Clientul  denigreaza in orice fel Banca sau angajatii acesteia.

9.2. La aparitia oricaruia din Cazurile de Neexecutare, Banca va putea:

(a) sa declare toate obligatiile Clientului ce decurg in baza oricarui Document de Finantare, inclusiv obligatiile care au o garantie comuna scadente imediat si sa debiteze deindata oricare din conturile Clientului si/sau Garantului deschise in evidentele Bancii, Clientul si/sau Garantul renuntand in acest sens la beneficiul termenului ;  

(b) sa anuleze orice sume ramase a fi utilizate in baza Facilitatii de Credit.

9.3. Banca va putea acorda Clientului printr-o notificare scrisa, un termen in care acesta sa remedieze Cazul de Neexecutare, spre satisfactia Bancii. La expirarea termenului prevazut in notificare in cazul in care Cazul de Neexecutare nu este remediat, Banca va proceda la declararea exigibilitatii anticipate a obligatiilor si la urmarirea silita a Clientului cu executarea garantiilor constituite in favoarea sa conform Contractului, drepturile prevazute in favoarea Bancii la clauza 9.2 fiind pe deplin aplicabile.

9.4. Orice suma ramasa neacoperita dupa debitarea automata a conturilor Clientului va fi considerata suma restanta si se vor aplica prevederile Contractului referitoare la datorii restante, Banca procedand imediat la urmarirea si executarea silita a garantiilor constituite in favoarea sa.

9.5. Banca se bucura de un drept de gaj general asupra intregului patrimoniu al Clientului, suplimentar garantiilor reale constituite, drept ce poate fi exercitat de catre Banca in oricare dintre Cazurile de Neexecutare. 
9.6. In toate Cazurile de Neexecutare a obligatiilor, Clientul este si ramane direct raspunzator pentru toate consecintele financiare directe sau indirecte datorate exigibilitatii anticipate a creantei, datorand Bancii toate costurile si cheltuielile antrenate de executarea imediata.

ART 10 CLAUZE DIVERSE

10.1. Nevalabilitate partiala si modificarea contractului
10.1.1. In cazul in care o prevedere a Contractului sau a unui Document de Garantie va fi considerata nevalabila, nelegala sau imposibil de pus in executare, acesta nu va afecta valabilitatea celorlalte prevederi ale Contractului.

10.1.2. Cu exceptiile prevazute in curpinsul prezentului Contract orice modificari ale prezentului Contract se vor efectua numai in scris, prin act aditional semnat de parti.

10.2. Notificari

10.2.1.
Daca nu s-a convenit altfel prin prezentul Contract, orice notificare sau comunicare ce urmeaza a fi efectuata in baza Documentelor de Finantare poate fi transmisa prin posta cu confirmare de primire sau prin curier cu borderou de primire sau prin telefax cu confirmare de primire (dar nu va putea fi trimisa prin e-mail sau alt format electronic decat daca Banca si Clientul au incheiat o conventie de transmitere a documentelor sub aceasta forma). 

10.2.2.
Orice notificare sau comunicare a oricarei Parti catre cealalta va fi transmisa, la acea adresa a Partii sau la numarul de telefax, si purtand mentiunea adresarii in atentia persoanei, indicate in prezentul Contract sau la orice alta adresa ori numar de telefax notificate Partii respective, pe parcursul existentei Contractului, de catre cealalta Parte, in conformitate cu prezenta clauza.

10.2.3.
Orice astfel de notificare sau comunicare va fi considerata ca fiind efectiva:
· daca este inmanata personal la adresa de notificare, la momentul inmanarii;

· daca este transmisa prin fax, la momentul transmiterii (daca este transmisa intre orele 9.00 -17.00 ora Bucurestiului) sau (in situatia netransmiterii in acest interval orar) la ora 9.00 a urmatoarei Zile Lucratoare.
10.2.4. In dovedirea transmiterii notificarii, este suficient sa se dovedeasca efectuarea inmanarii personale sau a faptului ca notificarea sau comunicarea respectiva a fost corespunzator adresata, timbrata si transmisa prin curier sau, in cazul unui fax, sa se poate infatisa un raport de activitate sau alt tip de raport emis de aparatul transmitatorului cu privire la notificarea respectiva evidentiind numarul de facsimil al destinatarului si numarul de pagini transmise.

10.2.5. Datele pentru transmiterea notificarilor sunt cele precizate in preambulul Contractului sau, dupa caz, cele de mai jos:

Pentru Banca


In atentia: 
Director
Adresa:
Municipiul Campina, B-dul Carol I, NR. 32-34, Jud. Prahova

Nr. Fax:
0244/334093

Pentru Client


In atentia: 
Primar
Adresa:
Municipiul Campina, B-dul Culturii, nr. 18, Jud. Prahova

Nr. Fax: 
0244/371458
10.3. Calculul sumelor datorate

Cuantumului sumelor datorate cu titlu de dobanda, dobanda majorata, dobanda penalizatoare, comisioane, costuri si cheltuieli si a oricaror alte sume datorate de Client si/sau de oricare Garant conform Contractului va fi determinat de catre Banca si este obligatoriu pentru Client si/sau Garant, cu exceptia cazului in care se dovedeste ca determinarea sumelor s-a facut pe baza unui calcul eronat. 

10.4. Forta Majora

Cazul/cazurile de Forta Majora nu exonereaza Partile de nici una dintre obligatiile lor, dar suspenda efectele prezentului Contract pe durata unui astfel de eveniment. Totusi, Partile vor continua sa isi indeplineasca toate celelalte obligatii care nu au fost afectate de Cazul de Forta Majora. In caz de disputa cu privire la forta majora, acest fapt trebuie dovedit cu documente emise de autoritatile competente (Camera de Comert si Industrie a Romaniei) . Aceasta notificare va contine informatii cum ar fi natura Cazului de Forta Majora si, in masura in care este posibil, perioada estimata cat va dura Cazul de Forta Majora si o estimare a efectelor sale asupra capacitatii Partii care il invoca de a-si indeplini obligatiile provenite din prezentul Contract.
10.5
Legea aplicabila si jurisdictia
10.5.1
Prezentul Contract este guvernat de legea romana si reglementarile  interne ale Bancii.

10.5.2.
Litigiile de orice natura izvorate din prezentul Contract ori in legatura cu acesta se vor solutiona de instantele competente material in circumscriptia carora se afla situat sediul unitatii Bancii indicat in prezentul Contract.

10.6     Titlu executoriu

10.6.1.
Prezentul contract, contractele de garantie accesorii acestuia, angajamentele si Anexele care fac parte integranta din acesta, extrasele de cont mentionand sumele de plata ale Imprumutatului catre Banca sunt titluri executorii prin forta legii in vigoare la  si fara indeplinirea altor formalitati, conform art. 120 din OUG nr. 99/2006 privind institutiile de credit si adecvarea capitalului, cu modificarile si completarile ulterioare.
10.7 Confidentialitate
10.7.1.
Partile sunt obligate sa asigure si sa mentina confidentialitatea Contractului, in conditiile legii. Clientul nu va putea dezvalui unei terte persoane, in tot sau in parte, Documentele de Finantare, fara acordul prealabil al Bancii, cu exceptia cazurilor in care dezvaluirea este prevazuta de o norma imperativa a legii.

10.7.2. Clientul accepta in mod neconditionat ca Banca va putea prelucra electronic orice informatii si date referitoare la client, reprezentantii sai si/sau Afiliatii sai pe care Banca le afla pe parcursul relatiei de afaceri cu Clientul sau cu Afiliatii acestuia, precum si sa dezvaluie si sa transmita orice astfel de informatii si date in cadrul Bancii [sau al grupului din care face parte Banca].


Banca nu raspunde de autenticitatea documentelor prezentate de Client sau Garantii acestuia.

Prezentul Contract poate fi modificat si/sau completat numai cu acordul ambelor parti, prin  acte aditionale.

Prevederile prezentului contract se completează cu “Conditiile generale de afaceri” ale Bancii, care fac parte integranta din prezentul contract, Clientul declarand prin prezenta ca a luat cunostina si accepta prevederile acestora.

Acest Contract contine un numar de 14 pagini si s-a incheiat in 4 exemplare, din care 3  exemplare au fost retinute de Banca iar 1 s-au inmanat Clientului.

Incheiat astazi .................

CEC BANK SA-SUCURSALA PLOIESTI/ AGENTIA CAMPINA
   Director,
Cosciug Pentoiu Carmen
                          …………………………………….
   Sef Serviciu Relatii Clienti,
      Anghelache Magdalena                                  …………………………………
Client:  Unitatea administrativ- teritoriala  MUNICIPIUL CAMPINA
Reprezentat de :

       Domnul Tiseanu Horia  Laurentiu  in calitate de Primar 
           ..................................

Domnul Moldoveanu Paul        in calitate de Secretar.

....................................
            APROBAT,


Consiliul Local al Municipiului Campina

Conform Hotararii nr....................din data de.............................................
� Se vor individualiza aboslut toate conturile asupra carora se constituie ipoteca

